Ajateenijad peksid kaaslase kättemaksuks läbi - Uudised - Põhjarannik
Ajateenijad peksid kaaslase kättemaksuks läbi
Viru jalaväepataljoni ajateenijad. Pilt on illustratiivne.
Möödunud nädalavahetusel otsustasid viis Viru jalaväepataljoni ajateenijat, kes keeldusid koristamistöödel osalemast, kättemaksuks läbi peksta korrapidaja abi, kes nende kohta ettekande tegi.
Möödunud nädalavahetusel leidis Viru jalaväepataljonis aset vahejuhtum kui viis sõdurit otsustasid omavoliliselt eirata korraldusi osaleda pataljoni majanduspäeval. Kompanii korrapidaja abi märkusele reageerisid nad ebatsensuursete väljenditega, mille kohta tegi viimane ettekande kompanii korrapidajale, teatas kaitseväe peastaap.
Koheselt pärast info laekumist ning kannatanuga vestlemist tegi Viru jalaväepataljoni ülem kuriteo teate Ida prefektuurile ning andis korralduse algatada ka distsiplinaarjuurdlust. Süüdlasi võib oodata 21- päevane distsiplinaararest ja aastane vabadusekaotus.
Eesti kaitseväes teenivad Eesti kodanikud, kes tulevad kaitseväkke juba täiskasvanud isiksustena. Oma väljakujunenud suhtumiste, arusaamisega sellest, mis on õige ning mis on vale, tõekspidamiste ning ka käitumismustritega. Kahjuks satub vahest ka ajateenistusse neid isikuid, kelle käitumiskultuur ei käi ühiskonnas kehtivate normidega kokku. Kohatu on spekuleerida vastuvõetamatu käitumise ning rahvusliku tausta seoste üle, teatas kaitsevägi.